29/09/2014 | Administración LocalMunicipal
Santiago de Compostela
Persoal
Bases para a provisión, polo sistema de libre designación, dun posto de traballo

ANUNCIO Bases para a provisión, polo sistema de libre designación, dun posto de traballo O concelleiro-delegado de persoal, por Decreto de 16 de setembro de 2014 aprobou a convocatoria para a provisión, polo sistema de libre designacion, do posto de traballo de xefe de servizo do S. E. I. S. (Servizo de Extinción de Incendios) do Concello de Santiago de Compostela. O posto, de conformidade co que sinala a vixente Relación de Postos de Traballo, é singularizado, nivel 24 e con dedicación especial, integrado na Área VII (Mobilidade e Seguridade Cidadá), a prover entre funcionarios da Escala de Administración Especial, subescala servizos especiais, clase cometidos especiais, categoría oficial de bombeiros, de calquera Administración Municipal, polo sistema de libre designación. Segundo dispón o artigo 3.5.1. f) do Acordo Regulador-Convenio Colectivo, a dedicación especial implica a dispoñibilidade por razóns excepcionais e sobrevidas de servizo para o desenvolvemento dunha xornada anual de traballo de 163 horas adicionais, prestadas de xeito irregular e sen dereito a compensación, ao quedar absorbida dita circunstancia no complemento específico asignado ao posto de traballo. As bases aprobadas son as seguintes: 1. OBXECTO. As presentes bases teñen por obxecto rexer a convocatoria para prover, polo sistema de libre designación establecido no artigo 20.1. b) da Lei 30/1984, do 02 de agosto, de Medidas para a Reforma da Función Pública, e nos artigos 51 e seguintes do Real Decreto 364/1995, do 10 de marzo, o posto de traballo “Xefe (de servizo) do S. E. I. S.” do Concello de Santiago de Compostela.2. CARACTERÍSTICAS DO POSTO.2.1.–O posto a prover está incluído na relación de postos de traballo aprobada pola Xunta de Goberno Local, e publicada no BOP da Coruña do 27 de maio de 2011.2.2.–O complemento de destino asignado ao posto é o correspondente ao nivel 24, e o seu sistema de provisión o de libre designación.2.3.–O complemento específico anual fixado para o posto, referido ao ano 2014, é de 21.924,42 € brutos.2.4.–O posto está suxeito á especial dedicación, nos termos do artigo 3.5.1. f) do Acordo Regulador – Convenio Colectivo do Concello de Santiago de Compostela (BOP da Coruña, do 03 de febreiro de 2010). 3. REQUISITOS PARA O SEU DESEMPEÑO. Será requisito indispensable para concorrer á convocatoria e poder desempeñar o posto, no caso de ser nomeado, ser funcionario de carreira pertencente á Escala de Administración Especial, subescala servizos especiais, clase cometidos especiais, categoría oficial de bombeiros, de calquera Administración Municipal.4. SOLICITUDES. As solicitudes dirixiranse á Alcaldía dentro do prazo dos quince días hábiles seguintes ao da publicación da convocatoria no Boletín Oficial do Estado. Xunto coas solicitudes, os aspirantes achegarán o seu curriculum vitae, no que constarán os méritos alegados: a experiencia na Administración en tarefas propias aos do posto ofertado, o coñecemento da Administración Local, a capacidade organizativa e outros méritos que estimen oportuno poñer de manifesto, coa correspondente documentación acreditativa (certificación ou copia compulsada). 5. NOMEAMENTO. Concluído o prazo de presentación de solicitudes, a Concellaría de Réxime Interior e Administración Pública procederá, no prazo dun mes e tras verificar o cumprimento dos requisitos esixidos nestas bases, a ditar a resolución correspondente, que deberá estar motivada con referencia ao cumprimento dos requisitos, á observancia do procedemento, á competencia para o nomeamento, así como á valoración discrecional da experiencia profesional e demais méritos alegados; agás que de xeito motivado declare deserto o posto. Se o nomeamento recae nun funcionario pertencente a outra Administración Pública, requirirase informe desta. De non se emitir no prazo de quince días naturais, considerarase favorable, de conformidade co previsto no artigo 54.1 do Real Decreto 364/1995, do 10 de marzo.6. TOMA DE POSESIÓN. O prazo para a toma de posesión será de tres días hábiles se non implica cambio de residencia do funcionario, ou dun mes en caso contrario, a contar dende o seguinte ao do cese, que deberá efectuarse no prazo de tres días hábiles seguintes á publicación do nomeamento no Diario Oficial de Galicia.7. IMPUGNACIÓN. Contra a presente resolución e cantos actos administrativos se deriven dela poderase interpoñerse recurso potestativo de reposición ante esta Concellaría de Réxime Interior e Reforma Administrativa, nos termos e prazos sinalados na Lei 30/1992, dO 26 de novembro, de réxime xurídico das administracións públicas e do procedemento administrativo común; ou directamente recurso contencioso-administrativo nos termos e prazos sinalados na Lei 29/1998, de 13 de xullo, reguladora da xurisdición contencioso-administrativa. Santiago de Compostela, 18 de setembro de 2014. O Concelleiro-delegado de Réxime Interior e Administración Pública, Asdo.: Manuel Martínez Varela